NORAKSTS

|  |  |
| --- | --- |
| 29.06.2023. | Nr.6/26 |

###### DALĪBA LATVIJAS PIEAUGUŠO IZGLĪTĪBAS APVIENĪBĀ

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Lai sekmētu pieaugušo izglītības sistēmas attīstību un piedalītos mūžizglītības politikas veidošanā, veicinot pilsoniskas, demokrātiskas un atklātas sabiedrības veidošanos  valstī Jelgavas valstspilsētas pašvaldības profesionālās tālākizglītības iestāde “Zemgales reģiona kompetenču attīstības centrs” (turpmāk – Iestāde) no 2003. gada ir biedrības “Latvijas Pieaugušo izglītības apvienība” (reģ. Nr. 40008005805, juridiskā adrese: Merķeļa iela 11, Rīga, LV-1050) biedrs (turpmāk – Biedrība).

 Saskaņā ar Pašvaldību likuma 79.panta ceturto daļu pašvaldības iestāde var darboties biedrībā pašvaldības vārdā, ja dome ir lēmusi par šādu pilnvarojumu.

Ar Jelgavas valstspilsētas pašvaldības dalību Biedrībā, tiks nodrošināta iespēja sekmēt Jelgavas valstspilsētas iedzīvotāju intereses pieaugušo izglītības politikas veidošanā, saņemt konsultācijas pieaugušo izglītības jautājumos un pieaugušo izglītības pedagogu sagatavošanā.

Pamatojoties uz Pašvaldību likuma 4.panta pirmās daļas 4., 12.punktu, 10.panta pirmās daļas 9.punktu, 79.panta trešo un ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atbalstīt Jelgavas valstspilsētas pašvaldības dalību biedrībā “Latvijas Pieaugušo izglītības apvienība” (reģ. Nr. 40008005805, juridiskā adrese: Merķeļa iela 11, Rīga, LV-1050).
2. Pilnvarot Jelgavas valstspilsētas pašvaldības profesionālās tālākizglītības iestādes “Zemgales reģiona kompetenču attīstības centrs” direktoru pārstāvēt Jelgavas valstspilsētas pašvaldības intereses biedrībā “Latvijas Pieaugušo izglītības apvienība”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā